ཕྱིས་ཙ་རི་ན་གཏོར་མ་ཞིག་བཏང་བའི་རྗེས་ལ། ཤེས་རབ་སྙིང་
པོ་ཞིག་འདོན་གྱིན་ཡོད་ཙ་ན། གཟུགས་སྟོང་པའོ། །སྟོང་པ་ཉིད་གཟུགས་སོ་ཟེར་བ་ལ།
ཨ་པ་གཟུགས་རང་སྟོང་པར་འདུག་པ། སྟོང་པ་ཉིད་གཟུགས་སུ་འདུག་པ་ལ་སྙམ་བཀྲ་རིག་
པ་ཞིག་བྱུང༌། དེའི་རྗེས་ལ་གང་ལྟར་ཤར་བའི་སྣང་བ་ཐམས་ཅད་དྲན་པས་ཚུར་བཟུང་མ་
དགོས་པར། སྣང་བ་ཐམས་ཅད་ཁོ་རང་ངོ་བོ་ཉིད་ཀྱིས་སྟོང་པ། འཛིན་མེད་དུ་ཟང་ཐལ་
ཐལ་འདུག །དེ་ལ་དྲན་འཛིན་རྩོལ་བ་མེད་པ་ལ། དྲན་མེད་ཕྱལ་པར་མ་ཤོར་བ། ནང་
འཛིན་མེད་རང་སོ་ཚུགས་པ། ངོ་བོ་ཉིད་ཀྱིས་སྟོང་པ། རྩོལ་མེད་མ་ཡེངས་ཙམ། ཐུག་
ཕྲད་རང་ངོ་ཤེས་པ་ལ། ཡང་དག་པའི་དྲན་པ་ཟེར་བ་ཡིན། དེ་ནས་སྒོམ་མ་ཡེངས་པའི་
ངང་དུ་འཛིན་པ་མེད་པར་གློད་ནས་ཅི་དགར་བཞག་པས། ཅི་ཞིག་ལྟར་ན་ཉམས་མྱོང་གནས་
ཆ་མེད་པར་སོང་། སྔར་གྱི་བག་ཆགས་ཐམས་ཅད་བཀྲ་རིག་རིག་ཤར་ནས་བྱུང༌། སྣང་བ་
ཐམས་ཅད་ཁོ་རང་གི་ངོ་བོ་ཉིད་ཀྱིས་སྟོང་པར་འདུག །སྟོང་པར་འདུག་ཀྱང་སྣང་བ་འགག་ཏུ་
མ་བཏུབ་སྟེ། བག་ཆགས་ཀྱི་སྣང་བ་དེ་ཐམས་ཅད་སྔར་གྱི་སེམས་གཟུགས་སུ་གོ་བས།
དེ་ནས་རྒྱུ་འབྲས་ཀྱི་འགྲོས་རགས་པ་ཐམས་ཅད་ཤེས་པ་བྱུང༌། སྒོམ་རོ་གཅིག་གི་རྟོགས་པ་
ཤར་ནས། རྒྱུ་འབྲས་རགས་རིམ་ཅིག་ཅིས་ཀྱང་འཆར་ངེས་པར་འདུག་གསུང་། སྤྲོས་
བྲལ་དང་རོ་གཅིག་གི་ཁྱད་པར།
སྤྲོས་བྲལ་སྣང་བ་རང་གི་སེམས་སུ་ཤེས། རོ་གཅིག་
སྣང་བ་སྒོམ་དུ་ཤར། འོ་ན་སེམས་སུ་ཤེས་པ་དང་སྒོམ་དུ་ཤར་བ་ལ་ཁྱད་ཅི་ཡོད་ན། སྟོང་
ཐོག་ཏུ་སྟོབ་མི་སྟོབ་ཅིག་ཡོད། སྤྲོས་བྲལ་སྟོང་ཐོག་ཏུ་ཚུར་སྟོབ་པ་ཞིག་ཡོད། དེ་དག་
པས་རོ་གཅིག་ཏུ་སོང་བ་ཡིན། རོ་གཅིག་ཡན་ཆད་ལ་རྟོགས་པའི་ངོ་བོ་ན་འཕར་རྒྱུ་མེད།
རོ་གཅིག་གི་ཁྱད་པར་རྒྱས་པར་ཕྱེ་ན། འདི་སྤྲོས་བྲལ་ཆེན་པོའི་སྐྱེ་ཚུལ་ཡིན་ཏེ། སྣང་བ་
མྱོང་བ་བརྟན་དུ་སོང་བས་ཁྱད་པར་དུ་ཆེ་བ་ཡིན། མྱོང་བ་བརྟན་དུ་སོང་བས་ཀྱང་སྤང་བྱ་རེ་
སྤངས་ནས་ཡོང་བ་ཡིན་ཏེ། ངོ་བོ་ལ་ནི་འཕར་རྒྱུ་མེད་པ་ཡིན་གསུང་། སྤྲོས་བྲལ་བ་དང་
ཐམས་ཅད་རང་གི་སེམས་སྣང་ལ་རང་བཞིན་མེད་པར། ཡུལ་དམིགས་གཏད་དང་བྲལ་བ།
86

ནམ་མཁའི་དཀྱིལ་ལྟ་བུར་བདེ་ཁྱབ་ཀྱིས་རྟོགས། དེ་ལྟར་རྟོགས་ཀྱང་ད་རུང་ཡུལ་སྣང་སྟོང་
ཟུང་འཇུག་ལ་འཕྲིག་མ་ཚུད་པར་ཡོད། ཡུལ་སྣང་སྟོང་དུ་ཤར་བ་དང༌། ཡུལ་སྣང་ལ་རང་
བཞིན་མེད་པར་བདེ་བར་ཡོད། སྟོང་ཐོག་ཏུ་ཚུར་སྟོབ་པ་ཞིག་ཡོད་པ་ཡིན། སེམས་ཀྱི་
རང་བཞིན་སྐྱེ་བ་མེད་པར་རྟོགས་པ་ལས། གནས་ལུགས་རྟོགས་པ་མིན། ཆོས་སྐད་སྟོང་
པའི་ཁ་འཛིན་ཆེ་བར་ཡོད། རང་བཞིན་མེད་པ་ཟེར། མ་གྲུབ་པ་ཟེར། མ་སྐྱེས་པ་ཟེར།
གཞི་རྩ་མེད་པ་ཟེར་ཏེ། རྒྱུ་འབྲས་ཁྱད་དུ་གསོད་ཉེན་ཡོད་པ་ཡིན། སྟོང་པ་ཕྱོགས་གཅིག་
རྟོགས་པ་གནས་ལུགས་མིན། ཡུལ་ལ་དངོས་པོར་ཞེན་ནའང་གནས་ལུགས་རྟོགས་པ་མིན།
སྤྲོས་བྲལ་རྟོགས་པས་ཀྱང་གནས་ལུགས་རྟོགས་པ་མིན། སངས་རྒྱས་ཀྱི་ཐུགས་རང་བཞིན་
གྱི་མེད་པར་རྟོགས་ཀྱང་། སྣང་བ་ཐམས་ཅད་རྒྱུ་རྐྱེན་རྟེན་འབྲེལ་ཚོགས་པ་ལས་བྱུང་བ་ཡིན
ཏེ༑ རྡོ་རྗེ་གསང་ལམ་མའི་ན་བཟའ་ལ་གཟིགས་ནས། འདིའི་མཚན་ཉིད་མ་ཤེས་པས།
རྒྱུ་འབྲས་རྟེན་འབྲེལ་མ་ཤར་བ་ཡིན།
སྤྲོས་བྲལ་དུས་སུ་རྒྱུ་འབྲས་སྟོང་ཉིད་དུ་བཞུགས་པ་
ཡིིན༑
རོ་གཅིག་དུས་སུ་སྟོང་ཉིད་རྒྱུ་འབྲས་སུ་ཤར་བ་ཡིན།ྃ དེ་གཉིས་ཀྱི་ཁྱད་པར་དེ་ཡིན་
གསུང་༑ སྤྱིར་སེམས་ལ་གསུམ་ཡིན་གསུང་། ངོ་བོ། མཚན་ཉིད། གནས་ལུགས་
བྱ་བ་གསུམ་ཡིན། ངོ་བོ་བྱ་བ་ཐམས་ཅད་རང་གི་སེམས་སུ་ཤེས། སེམས་སྣང་ལ་རང་
བཞིན་མེད་པ། བསམ་བརྗོད་ཀྱི་ཡུལ་ལས་འདས་པ་དེ་ཡིན། དེའི་གདངས་འགག་པ་མེད་
—
པ་སྣང་བ་སྣ་ཚོགས་སུ་ཤར་བ་ལ། སེམས་ཀྱི་མཚན་ཉིད་ཟེར་བ་ཡིན། སྣང་བ་དང་སྟོང་
པ་དབྱེར་མེད་པར་རྟོགས་པ་ལ། གནས་ལུགས་རྟོགས་པ་ཟེར་བ་ཡིན།
རྗེའི་ཞལ་ནས།
འོ་སྐོལ་ཚོ་སེམས་ཀྱི་མཚན་ཉིད་མི་གཅིག་པས།
གདའ་ན།
འདི་ཙམ་གཅིག་ལ་འདྲ་བ་གཅིག་ཀྱང་མི་
དེ་ཚོ་ཐམས་ཅད་སེམས་ཀྱི་མཚན་ཉིད་འཆར་སྒོ་ཐ་དད་མི་གཅིག་པ་ལས་བྱུང་བ་
ཡིན་ཏེ། སེམས་གཟུགས་ཀྲོང་ཀྲོང་བ་སྣང་བ༑ རང་གི་སེམས་གཟུགས་ལས་བྱུང་བ་ཡིན་
ཏེ༑ སྣང་བ་དེ་ཐམས་ཅད་ངོ་བོ་རང་བཞིན་གྱིས་དག་པ། སྣང་བ་དང་སྟོང་པ་དབྱེ་བ་མེད་
པར་རྟོགས་པ་གནས་ལུགས་རྟོགས་པ་ཟེར་བ་ཡིན། དགེ་སྡིག་གི་སྣང་བ་ཐམས་ཅད་སེམས་
གཟུགས་སུ་གོ་བས། རྒྱུ་འབྲས་ཕྲ་ཞིང་ཕྲ་བ་ནས་འདོར་ལེན་ཤེས་ཏེ། སྐྱོན་དག་ཅིང་ཡོན་
87

ཏན་རྫོགས་པའི་རྟེན་འབྲེལ་སྒྲིག་ཤེས། གང་ཤར་བའི་སྣང་བ་ཐམས་ཅད་སེམས་གཟུགས་སུ་
ཀྲོང་ཤར། རྒྱུ་འབྲས་རགས་རིམ་ཤར་བ་ཡིན་གསུང་། འབྲིང་གཟུང་འཛིན་གྱི་རྩ་བ་རྦད་
ཀྱིས་ཆད་བྱ་བ་དེ། འཛིན་པ་ཚོགས་དྲུག་གི་ཡུལ་ལ་སྐྱེ་བ་ཡིན། ཡུལ་སྣང་ཤར་བ་དང་
འཛིན་པ་སྟོང་པ་དུས་གཅིག་ཏུ་འབྱུང་བས། འབྲིང་བཟུང་འཛིན་གྱི་རྩ་བ་རྦད་ཀྱིས་ཆད་ཟེར་བ་
ཡིན༑ གང་ལྟར་ཤར་བའི་སྣང་བ་ཐམས་ཅད་སེམས་གཟུགས་སུ་ཀྲོང་ཀྲོང་ཤར། སྣང་བ་
དེ་ཁོ་རང་ངོ་བོ་ཉིད་ཀྱི་སྟོང་པར་འདུག
།སྟོང་པར་འདུག་ཀྱང་སྣང་བ་འགག་ཏུ་མ་བཏུབ་སྟེ།
སྒྱུ་མ་ལྟར་ཝལ་ལེ་འདུག་པས། གཉིས་མེད་ཟུང་འཇུག་ཏུ་རྟོགས་པ་ཡིན། དྲན་འཛིན་
ལ་བ་མེད་པ། ཡང་
རྩོལ་བ་མེད་པ། ཡང་དག་གི་དྲན་པ་ལས་མ་གཡོས་པ། མ་བཟུང་ལ་མ་ཤོར་བ།
கா
བྱས་ལ་ལྷུན་གྱིས་གྲུབ་པ་བྱ་བ་དེ་ཚོ་དོན་གཅིག་པ་ཡིན་གསུང་། རབ་སྣང་ཞིང་སྲིད་པའི་ཆོས་
ཐམས་ཅད་སྐྱེ་བ་མེད་པའི་ངང་དུ་ཞི་བ་བྱ་བ་དེ།
བཞིན་སྐྱེ་བ་མེད་པར་ནི་སྤྲོས་བྲལ་རང་ནས་རྟོགས་ལ༑
ཉོན་མོངས་པ་དང་རྣམ་པར་རྟོག་པའི་རང་
འདིར་རོ་གཅིག་འབྲིང་པོ་ན་རྗེས་
བདེན་འཛིན་ཕྲ་མོ་ཡོད་ལས་ཆེ། འདིར་གཉིས་འཛིན་ཐམས་ཅད་སྐྱེ་མེད་ཀྱི་ངང་དུ་ཞི་བ་ཞེས་
བྱ༑ འོ་ན་སྒོམ་མེད་དང་ཁྱད་ཅི་ཡོད་ཞེ་ན། ད་རུང་རྗེས་སྒྱུ་མ་ལྟ་བུ་ཡོད། སྤྱིར་མཉམ་
བཞག །རྗེས་ཤེས། རྗེས་ལ་ཐོབ་པར་བྱ་བ་གསུམ་ཡོད།ྃ རྗེས་ལ་བཞི་ལས། རྗེས་
ཤེས་ཉོན་མོངས་པ། རྗེས་ཤེས་རྟོག་པ། རྗེས་རྟོག་པ་ཕྲ་མོ། རྗེས་སྒྱ་མ་བྱ་བ་ཡིན།
རྗེས་ཉོན་མོངས་པ་བྱ་བ་དེ་སྤྲོས་བྲལ་ལ་དྲན་པས་མ་ཟིན་ན་ཉོན་མོངས་རབ་སྐྱེ་ཉེན་ཆེ། རྗེས་
རྟོག་པ་བྱ་བ་དེ། རྟོག་པ་སྐད་ཅིག་མ་ཏོལ་སྐྱེ། རྟོག་པ་ཕྲ་མོ་བྱ་བ་དེ་རྟོག་པ་ཕྲ་མོ་སྐྱེ། སྒྱུ་
མ་བྱཱ་བ་དེ་སྒྱུ་མ་ཕྲ་མོ་སྐྱེ་བ་ཡིན། དེ་རྣམས་ཐམས་ཅད་བསྒོམ་བྱ་ཡིན། སྒོམ་བྱེད་ལ་ཆེད་
དུ་འཛིན་པ་ལ་མ་ཞུགས་པས། དེ་བློ་འདས་སུ་གནས་པ། རྩོལ་བ་མེད་པ༑ ཡང་དག་
གི་དྲན་རྒྱུན་སྲིངས་པས། རྗེས་ཇེ་ཕྲ་ལ་འདག་པ་ཡིན་གསུང་། སྒོམ་མེད་དང་པོ་བསྒོམ་བྱ་
སྒོམ་བྱེད་དང་བྲལ་བ་བྱ་བ་དེ། ཆོས་སྤྱི་ལྟོས་ནས་ཉོན་མོངས་པའི་སྒྲིབ་པ་སྔོན་ལ་སྦྱངས།
ཤེས་བྱའི་སྒྲིབ་པ་མཇུག་ལ་སྤོང་བར་གསུངས། ཆོས་རྗེ་རས་པ་རྒྱུ་ཟད་སྤུན་ཟད་དུས་གཅིག་
ལ་འཛད་པར་བཞེད། རྗེ་མི་ལའི་ཞལ་ནས། ཤེས་བྱའི་སྒྲིབ་པ་སྔོན་ལ་སྤོང༌། ཉོན་
88

མོངས་པའི་སྒྲིབ་པ་མཇུག་ལ་སྤོང་གསུངས་ཏེ། ཁོང་གི་དེ་ལ་མི་འཐད་པ་མི་འདུག་གསུང༌།
ངས་སྒོམ་མེད་དང་པོ་སྒོམ་བྱེད་དང་བྲལ་བ་དེ་ལ་གོ་བ་འདི་ལྟར་དུ་བླངས་སོ། །རོ་གཅིག་ན
རྗེས་སྒྱུ་མ་ལྟ་བུ་ཡོད། བླ་མ་ཞང་གི་ཞལ་ནས། རོ་གཅིག་ཨ་འཐས་ཡད་ཡུད་ཙམ་གསུང་།
རོ་གཅྀག་ཆེན་པོ་ན་ཨ་འཐས་དང་ནམ་ཡང་མེད་དེ། ང་ཉིན་པར་རྗེས་རང་མེད་དམ་སྙམ།
རྗེས་དེ་ནུབ་མོ་
་མོ་གཉིད་དུ་སོང༌། རྨི་ལམ་མ་བྱུང་བ་ནས་རྗེས་གཟུང་འཛིན་རགས་པ་ཡང་མ་སྐྱེ།
ཆོས་ཉིད་རང་གསལ་དུ་ཡང་མ་སོང་ལ། རྗེས་སྒྱུ་མ་ལྟ་བུ་ཞིག་ཡོད་དེ། བསྒོམ་བྱ་ཡིན།
དེ་འཛིན་མེད་རང་གསལ་དུ་དྲན་ཙ་ན། ན། ཡང་དག་གི་དྲན་པ་ཕྲ་མོ་དེ་སྒོམ་བྱེད་ཡིན་ ཡང་དག་གི་དྲན་པ་ཕྲ་མོ་དེ་སྒོམ་བྱེད་ཡིན། དེ་ལ་
རྟག་པར་བསྒོམ་པ་མི་འདུག །ཆད་པར་བསྒོམ་པར་མི་འདུག །བློ་མི་འདུག་པས་མི་
བསྒོམ་པར་ཡོང་བ་ཡིན། དྲན་པ་དེ་དག་པ་དང་སྒོམ་མེད་དུ་སོང་བ་ཡིན། སྒོམ་མེད་ཆུང་
་ལ་དྲན་པ་
ངུ་ན་གོང་གི་རྗེས་སྒྱུ་མ་ཙམ་དེ་ཡང་ཕྲ་མོར་སོང་བའི་སྒྱུ་མ་ཕྲ་མོ་ཞིག་ཡོད།
བརྟེན་མི་དགོས།ྋཁོ་རང་རང་དག་ལ་འགྲོ །དེི་མཚོ་ནང་གི་འཁྱགས་པ་དང་འདྲ་གསུང་།
རོ་གཅིག་དང་སྒོམ་མེད་ཀྱི་ཁྱད་པར། རྩོལ་མེད་ཀྱི་དྲན་པ་དག་མ་དག་ཡིན། སྒོམ་གྱི་ངོ་བོ་
ལ་ནི་རོ་གཅིག་ཡན་ལ་ན་འཕར་རྒྱུ་མེད། དྲན་པ་དེ་དག་པ་དང་སྒོམ་མེད་ཟེར་བ་ཡིན།
རྗེའི་ཞལ་ནས། ངའི་གོ་བ་དེ་ཚོ་ཐམས་ཅད་ཐད་སོ་ཐད་སོ་ན་ཏིག་པ་ཡོད་པ་ཡིན་གསུང་།
ང་འདི་ན་མར་ལ་སྤར་ཚོད་བྱེད་པ་ཡིན། འབྲིང་ལྷུན་གྲུབ་ཀྱི་རང་ས་ཙིར་གྱིས་ཟིན་བྱ་བ་དེ་
ཡང་༑ ཡང་རིག་རྩོལ་བྲལ་གནས་ལུགས་རང་རིག་རྟོགས་པའི་ཡེ་ཤེས་ལ་ཟེར།
རང་
རིག་རྟོགས་པའི་ཡེ་ཤེས་རྗེས་སྣང་སྒྱུ་མ་ཙམ་དུ་ཡང་མི་འཕོ་ལ། འགྱུར་བ་མེད་པ་ལ་རང་ས་
ཟིན་པ་ཟེར། འོ་ན་སྒོམ་མེད་ཆེན་པོ་དང་ཁྱད་ཅི་ཡོད་ཞེ་ན། ད་རུང་འདི་ན་རྗེས་མི་རྟོག་ངོ་མ་
ཤེས་བྱ་བ་ཡོད་དམ་སྙམ། རབ་འོད་གསལ་མ་བུ་གཅིག་ཏུ་འདྲེས་བྱ་བ་དེ། སློབ་དཔོན་
མཚན་ཉིད་པ་ཀུན། ས་བཅུ་རྒྱུན་གྱི་ཐ་མ་ལ། གནས་ངན་ལེན་གྱི་དྲི་མ་ཞེས་ཀྱང་བྱ།
ཤེས་བྱའི་སྒྲིབ་པ་ཞེས་ཀྱང་བྱ། དེ་ཕྲ་མོ་གཅིག་ཡོད་ཟེར། ཅི་འདྲ་ཞིག་ཡོད་ཟེར་ན། ཕྲ་
མོ་ཞིག་ཡོད་ཟེར་བ་མིན་པ་མཛུག་གུ་འཛུག་ས་མི་འདུག །ངས་ཕར་ཚོད་བྱས་ན། སྒོམ་
མེད་འབྲིང་པོ་ན་ཡོད་པའི་གནས་ངན་ལེན་གྱི་དྲི་མ་ཞེས་ཀྱང་བྱ། ཤེས་བྱའི་སྒྲིབ་པ་ཞེས་བྱ་བ་
89

དེ༑ རྗེས་མི་རྟོག་པ་ངོ་མ་ཤེས་གཉིས་སྣང་ཕྲ་མོ་ཞིག་ཡོད་དམ་སྙམ། དཔེ་སྤྲོས་བྲལ་ལ་
ཉིན་མོ་བསྒོམ་ཡོད་ཀྱང་། ནུབ་མོ་མེད་པ་ཞིག་གཉིད་དུ་སོང༌། རྨི་ལམ་མ་བྱུང་གི་བར་ན་
མི་རྟོག་རང་གསལ་དུ་མ་སོང་བ་ཞིག་ཡོད། དེ་འདྲ་ཕྲ་མོ་ཞིག་ཡོད་དམ་སྙམ། སྤྱིར་སྤྲོས་
བྲལ་ལ་ངོ་བོ་མཐོང་ནས་རྗེས་སྒྱུ་མ་ཤེས་བྱ་སྦྱོང་བ་རང་ཡིན། འདི་ན་རྗེས་ཉོན་མོངས་པ་དང་
རྣམ་རྟོག་ནམ་ཡང་མེད་དེ། ྋརྗེས་སྒྱུ་མ་ཙམ་ཡང་མེད། མི་རྟོག་རང་གསལ་དུ་མ་ཤར་བ།
རྗེས་སྣང་སྒྱུ་མ་ཙམ་ཞིག་ཡོད་དམ་སྙམཾ། སྤྱིར་ཡང་ཤེས་བྱ་ཞེས་བྱ་བ་དེ་གང་དུ་ངོས་འཛིན་
ན༑ ནདེེ་རྣམ་པར་ཤེས་པའི་ཕྱིའི་ཡུལ་དུ་ཤར་བ་ལ་ཤེས་བྱ་ཟེར་བ་ཡིན། ཡུལ་སྣང་དེ་ལ་
ཤེས་བྱའི་ཡུལ་ཟེར་བ་ཡིན།
དེ་ལ་ཆགས་སྡང་སྣ་ཚོགས་སུ་སྤྱད་པས་འཁོར་བར་འཁྱམས་
པ་ཡིན། ཤེས་བྱའི་སྒྲིབ་པ་ཞེས་བྱ་བ་དེ། ཡུལ་སྣང་དེ་མི་རྟོག་ངོ་ཤེས་དུས་ཐུང་པ་སེ་གོལ་
ཅིག་རྣམས་སྒྱུ་མ་ལྟ་བུ། ངོ་བོ་མི་རྟོག་པར་གསལ་དུ་མ་ཤར་བ། རྗེས་གཉིས་སྣང་ཕྲ་མོ་
ཞིག་ཡོད་དམཻ་སྙམ་མོ། །དེས་གང་སྒྲིབ་ན་ཐམས་ཅད་མཁྱེན་པའི་ཡེ་ཤེས་ལ་སྒྲིབ། དེ་
གང་གིས་འདག་པར་བཞེད་ན། མཚན་ཉིད་པ་ཕ་རོལ་ཏུ་ཕྱིན་པ་ནས། རྡོ་རྗེ་ལྟ་བུའི་ཏིང་ངེ་
འཛིན་གྱིས་འདག་པར་བཞེད། གསང་སྔགས་པས་དབང་བཞི་པ་བསྐུར་ནས་འདག་པར་
གསུངས་སོ།
།ང་བླ་མའི་མོས་གུས་དུངས་པ་གཅིག་གིས་འདག་པར་འདོད་པ་ཡིན།
མོས་གུས་དེ་བློས་བྱས་སུ་མི་འགྲོའམ་ཞེ་ན། ས་ལ་གནས་པའི་བྱང་ཆུབ་སེམས་དཔའ་ལ་
བློས་བྱས་དང་བློ་འདས་ཀྱི་ཐ་སྙད་མེད་དེ། རྩལ་མ་འགགས་པའི་མོས་གུས་དུང་དུང་དེས་
ཤེས་བྱའི་སྒྲིབ་པ་འདག་པ་ཡིན། སྒྲིབ་གཉིས་དག་པའི་སྐད་ཅིག་ལ། །ཤེས་བྱའི་དཀྱིལ་
འཁོར་ཀུན་ཁྱབ་འགྱུར། །ཅེས་གསུངས་པས། ཐམས་ཅད་མཁྱེན་པའི་ཡེ་ཤེས་བཀྲ་རིག་
དེར་འཆར་བ་ཡིན། རབ་འོད་གསལ་མ་བུ་གཅིག་ཏུ་འདྲེས། བཅུ་གཅིག་ཀུན་ཏུ་འོད་ཀྱི་ས་
ཞེས་བྱ་བ། བསྒོམ་དུ་མེད་པའི་རྣལ་འབྱོར་ཞེས་བྱ་བ་སངས་རྒྱས་ཐོབ་པའོ།
།གསང་
སྔགས་ནས་བཅུ་བཞི་གསུངས་པ་སྟེ། ས་བཅུ་གཅིག་ཡན་ཆད་སྤང་བྱ་ནི་སྤང་རྒྱུ་མེད།
ཡོན་ཏན་གྱི་འཐོབ་བྱ་ལ་དགོངས་པ་འདྲ་གསུང༌། རྗེའི་ཞལ་ནས། སངས་རྒྱས་ཀྱི་ཐམས་
ཅད་མཁྱེན་པ་བྱ་བ་དེ། མཁྱེན་ནི་ཐམས་ཅད་མཁྱེན་ལ། དུས་གཅིག་ལ་མཁྱེན་པར་ནི་མི་
90

འདོད༑ ཆོས་སྤྱི་ལྟོས་དང་ངའི་འདི་ཨན་ཅིག་འགལ་བ་ཞིག་ཡོད། ཡིན་ནི་ངའི་འདི་ཡིན་
པ་འདྲ། དེ་ནི་གང་ཟག་གཅིག་གི་རྒྱུད་ལ་ཉོན་མོངས་པ་བརྒྱ་ཐམ་པ་དུས་གཅིག་ལ་སྐྱེ་རུ་
བཏུབ་ལ། གཉེན་པོ་བརྒྱ་ཐམ་པ་དུས་གཅིག་ཏུ་གཏོང་དུ་བཏུབ་ན། མཁྱེན་པ་བརྒྱ་ཐམ་པ་
དུས་གཅིག་ལ་འཆར་བ་ལས་འོས་མེད་ཀྱི། སེམས་གཅིག་ལས་མེད་པའི་གནད་ཀས།
ཉོན་མོངས་པ་དུས་གཅིག་ལ་སྐྱེ་རུ་ནི་མི་བཏུབ།
ངས་མཁྱེན་ནི་ཐམས་ཅད་མཁྱེན་ལ།
དུས་གཅིག་ལ་མཁྱེན་པར་ནི་མི་འདོད། ཐམས་ཅད་ཐད་ཀ་ཐད་ཀར་མཁྱེན་པར་འདོད་པ་ཡིན་
བླ་མ་དེའི་སྔོན་གྱི་སྨོན་ མདའ་སྔོན་གྱ་སྨན་ལམ་གྱ་སྟབས་དང་
གསུང་༑ ཁ་ཅིག་ན་རེ། གང་ཟག་བརྒྱ་ཐམ་པ་དུས་གཅིག་ལ་འདུལ་དགོས་པ་ཙུག་འདུལ་
ཟེར་བས། རྗེའི་ཞལ་ནས། བླ་མ་དེའི་སྔོན་གྱི་སྨོན་ལམ་གྱི་སྟོབས་དང༌། གང་ཟག་
ལས་སད་པ་གཉིས་འཛོམས་ནས། སོ་སོ་རང་རང་སྣང་ངོར་བླ་མ་དེའི་སྐུ་རེ་བྱོན་ནས་སྨིན་
པར་བྱེད་པ་ཡིན་གསུང་། ང་སྤྲུལ་སྐུའི་འགྲོ་དོན་བྱ་བ་དེ་འདྲ་ཞིག་ལ་འདོད་པ་ཡིན།
དངོས་སུ་སྤྲུལ་པ་རེ་རེ་འབྱུང་བར་མི་འདོད། དཔེ་ནམ་མཁའ་ལ་ཉི་ཟླ་གཅིག་ལས་མེད་ཀྱང་།
སྣོད་ཆུ་དང་རལ་གྲི་ལ་སོགས་པ་མང་པོ་བཀྲམ་ན།
དེ་རྣམས་ཀྱི་ནང་དུ་རེ་རེ་འབྱུང་བ་ཡིན་
གསུང་༑ རྗེའི་ཞལ་ནས། ངའི་ཉམས་མྱོང་འདི་ཤི་རིམ་ཀོ་རིམ་པ་ཡིན་པས། གང་ཟག་
རིམ་སྐྱེས་པ་འཁྲིད་པ་ལ་མཁས་པ་ཡིན། གང་ཟག་རིམ་སྐྱེས་པ་ལ་ཐད་ཀ་ཐད་ཀར་ཆོས་འདི
འདྲ་བ་ཞིག་སྟོན་ཤེས་དགོས་པ་ཡིན། ང་ལ་ཁྱེད་ཚོ་རེ་ཆེ་བ་ཡིན་པས། གཟབ་ནས་བཤད་
པ་ཡིན་ནོ་གསུང༌། རྗེ་རྒོད་ཚང་པས་རྣལ་འབྱོར་བཞིའི་ཟབ་འགྲེལ་མཛད་པ་ལགས་སོ། །
ཕྱག་རྒྱ་ཆེན་པོ་རྣལ་འབྱོར་བཞིའི་གཏེར་མཛོད་སྠཿ།།
!
91